KENSINGTON TEMPLE Evankeliumi antaa voiman
COLIN DYE: EVANKELIUMI ANTAA VOIMAN
Avatkaa Raamatuistanne Filippiläiskirjeen luku 4.
Tämä on viimeinen osa -
kolmeosaisessa sarjassa, joka käsittelee evankeliumia.
Ei niinkään, mitä evankeliumi on -
vaan mitä evankeliumi tekee ja mihin se meidät kutsuu.
Evankeliumi kutsuu meitä rakentamaan toinen toistamme.
Homma ei pääty siihen, että ottaa Jeesuksen vastaan.
Kun ottaa Jeesuksen vastaan, tulee osaksi yhteisöä, -
jossa jaatte Kristusta yhdessä.
Meillä on tehtävä, velvollisuus ja itse asiassa tarve -
jakaa Kristusta toistemme kanssa ja myös silloin, kun itse sitä tarvitsemme,
oikeanlaisella väliintulolla ja ulkopuolisen muistutuksella.
Asuinalueellamme kiertää roska-auto viikossa aina tiettynä päivänä.
Aina välillä unohdan, että on roskispäivä. Tulee kiire järjestää.
Meidän täytyy muistuttaa itseämme, minä päivänä viedä roskat ulos.
Samalla tavalla meidän pitää muistuttaa toinen toistamme -
heittämään roskat ulos elämästämme.
Minä tarvitsen sinua yhtä paljon kuin sinä minua. Rakentaminen.
Sitten puhuimme myös evankelioinnista.
Evankeliumi itsessään kutsuu meitä -
jatkamaan sen julistamista, ettei sanoma pysähdy meihin.
Olemme yhden sukupolven päässä sukupuuttoon kuolemisesta, -
jos evankeliointi loppuu.
Jos tämä sukupolvi lakkaa kertomasta Jeesuksesta, -
homma loppuu meihin.
Jumalalla ei näet ole lastenlapsia. Hänellä on vain lapsia.
Lasten täytyy syntyä Hänen perheeseensä joka sukupolvi.
Saarnassani korostin, miten tärkeää on -
kertoa Kristuksesta lähimmäisille; -
ystäville, sukulaisille, työtovereille.
Mutta emme voi pitää sitä ainoastaan omassa "Jerusalemissamme".
Meidän pitää viedä evankeliumia eteenpäin, maailman ääriin.
Mutta ei vain valtamerten taa, -
täytyy murtaa myös eri ihmisryhmien esteet.
Meidän tulee mennä sellaisten luo, joita emme tavallisesti ikinä tapaa.
Kun avaat sydämesi ihmisille ja olet oma aito itsesi, -
yleensä sinut hyväksytään, -
kunhan sinulla ei ole kielteistä, kriittistä henkeä.
Jos et tuomitse vaan kuuntelet, luot yhteyden ja sitoudut heihin.
Olen huomannut, että on tosi monia ihmisiä, -
jotka ovat seurakuntiemme vaikutusalueen ulkopuolella.
Siksi rohkaisen teistä joka iikkaa näkemään itsenne -
evankeliumin palvelijana.
Minne sitten menetkin huomenna, jos käyt töissä, -
Jumala on lähettänyt sinut sinne muukalaiseksi ja lähetiksi.
Joskus työpaikka on toista maata, erilainen kuin tämä.
Se on eri maailma. Juuri se on asian ydin. Hän lähettää sinut maailmaan.
Työpaikka on paikka, jossa voit loistaa Kristukselle.
Kaada esteet.
Meille avautuu nytkin todella monia mahdollisuuksia -
vaikuttaa, olla läsnä -
aivan uusissa liikkeissä.
Voimauttaminen ja varustaminen. Evankeliumi antaa voiman.
Evankeliumi antaa sinulle voiman Jumalalta -
rakastaa Jumalaa, elää Jumalalle ja palvella Jumalaa.
Filippiläiskirje luku 4, jae 10 ja eteenpäin.
"Minä ihastuin suuresti Herrassa, -
että te jo vihdoinkin olitte elpyneet pitämään minusta huolta, -
johon teillä ennenkin oli ollut halua, vaikka ei tilaisuutta.
Ei niin, että minä puutteen vuoksi tätä sanon; -
sillä minä olen oppinut oloihini tyytymään.
Osaan elää niukkuudessa, osaan myös elää runsaudessa; -
kaikkeen ja kaikenlaisiin oloihin minä olen tottunut; -
sekä olemaan ravittuna että näkemään nälkää, -
elämään sekä runsaudessa että puutteessa.
Kaikki minä voin hänessä, joka minua vahvistaa."
Luin jakeen asiayhteydessään. Palaan siihen vielä.
"Kaikki minä voin hänessä, joka minua vahvistaa."
Se on evankeliumin voima. Mutta huomaa asiayhteys.
Kyse on siitä, että löytää Kristuksessa -
lähteen, resurssin, uusiutuvan voimavaran.
Uusiutuvan energian -
kohdata sen, mitä elämä ikinä heittääkään eteesi.
Se on huono kielikuva, sillä elämä ei heitä mitään.
Joskus se on paholainen.
Lisäksi se ontuu, koska eteesi ei heitetä mitään.
Jumala itse hallitsee kaikkea.
Hän ei salli elämääsi tulla mitään, -
paitsi sellaista, mikä koituu lopulta sinun parhaaksesi -
ja Hänen kunniakseen.
Mutta meidän täytyy oppia -
olemaan tyytyväisiä. Toisin sanoen kirkastamaan Jumalaa.
Emme passiivisesti vain hyväksy kaikkea. Voimme muuttaa asioita.
Mutta juju on se, -
että etsimme voimavaroja sisältämme Hengessä, -
niin etteivät ulkoiset olosuhteet määritä onnellisuuttamme.
On olemassa sisäinen moottori. Se on tietysti Pyhän Hengen persoona.
Puhun nyt Hänen voimastaan ja vaikutuksestaan.
Mutta moottori sisällämme on Mr. Pyhä Henki.
Hän edustaa elämässämme Jeesusta.
Hän on Persoona, joka antaa meille voimaa sisältä.
Hän antaa voiman, resurssit, kyvyn kohdata kaikki tilanteet -
ja tehdä kolme asiaa: rakastaa Jumalaa, elää Jumalalle -
ja palvella Jumalaa. Haluan sellaista energiaa.
Mutta on myös aikoja, eikö vain, -
kun tuntuu, että meiltä puuttuu energiaa.
Jos olemme viisaita, kiinnitämme huomiota ruokavalioon.
Mietimme, saammeko riittävästi lepoa ja millä tolalla tunne-elämämme on.
Kuulemma suurin syy, -
miksi ihmisen immuunijärjestelmä heikkenee...
En nyt puhu vakavista tiloista, -
kuten hivistä, joka johtaa immuunikatoon.
Myös syöpälääkkeet ja -hoidot voivat heikentää immuniteettia.
Ne nousevat yleensä esiin, -
kun pohditaan syitä vastustuskyvyn vaaralliselle heikkenemiselle.
Mutta suurin syy kroonisesti heikentyneelle vastustuskyvylle -
on stressi.
On tärkeää hallita stressitasoa.
Kun sen taidon osaa, käyttöön vapautuu energiaa.
Näitä asioita ajattelemme.
Puhumme fyysisestä kehostamme ja energian puutteesta siinä.
Kiinnitämme huomiota myös ihmissuhteisiin.
Olen huomannut erään asian.
Alun perin näin sanoi ystäväni, joka puki ajatukseni sanoiksi.
Maailmassa on kahdenlaisia ihmisiä.
Tyhjentäjiä ja lämpöpattereita.
Keskuslämmitysjärjestelmän pattereissa on ilmausventtiili.
Patterit on hyvä ilmata aina kesän lopussa.
Joskus pitää tyhjentää koko kierto.
Jotkut tyhjentävät kaiken kuuman veden patteristasi viidessä minuutissa.
Toiset taas ovat lämpöpattereita.
He ovat ilon ja siunauksen lähde.
Jo pelkästään heidän läsnäolonsa lämmittää, kuten John Wesley sanoi.
Helposti karsii muunlaiset ihmiset pois elämästään.
Mutta toiset, tyhjentäjät, tarvitsevat apua.
On siis olemassa ihmisiä, jotka imevät sinut tyhjäksi.
Tarvitsemme uusiutuvan energian lähteitä.
Hengellistä, emotionaalista energiaa.
Kristityn elämä vaatii energiaa.
Itse asiassa se on mahdotonta -
ilman Pyhän Hengen energisoivaa vaikutusta. Tiesitkö sen?
Elämämme ei ole ainoastaan kovaa, vaikeaa ja rankkaa.
Tilanne on vielä sitäkin vakavampi.
Kristityn elämä olisi mahdotonta -
ilman Pyhää Henkeä.
Jeesus sanoi: "Ilman minua ette voi tehdä mitään."
Paavali jatkaa samasta ajatuksesta: -
"Siksi minä Kristuksen kautta voin tehdä kaiken, -
koska Hän vahvistaa minua."
Ihminen tarvitsee tuota voimaa tullakseen ylipäätään Kristuksen luo.
Se on juuri tuo vetoava työ...
Pyhän Hengen vetoava vaikutus, -
joka tekee Jeesuksesta meille houkuttelevan.
Luonnollisessa mielessä meitä ei kiinnostaisi.
Monet sanovat: "Kävin kirkossa. Siellä oli tylsää. Ei kiinnosta."
Ei tietenkään! Ketään ei kiinnosta.
Jos onnistut herättämään heidän kiinnostuksensa, -
se ei ole pysyvää.
Luonnollinen ihminen, sydän ja mieli ilman Pyhää Henkeä -
ei koe vetoa Jeesukseen -
ja jopa hylkii Häntä. Tiesitkö sen? Se pitää myöntää.
Liha vastustaa Jumalaa sataprosenttisesti.
Liha vihaa Jumalaa. Niin se vain on.
Lue Raamatusta. Niin turmeltunut on ihmisen tila.
Luonnollisessa mielessä olemme Jumalan vastaisia.
Voimme olla hyvin uskonnollisia jumalanvastaisuudessamme.
Voi näyttää, että meillä on korkea moraali.
Jumalaa eivät vastusta vain ateistit.
Aikamme tiukimmista uskonnollisista osa on kiihkeimpiä Jumalan vihaajia.
He kyllä sanovat rakastavansa Jumalaa, mutta Jeesus sanoi: -
"Se, jolla on Poika, hänellä on Isä."
Ihmisen asenne Kristukseen kertoo, mitä he oikeasti ajattelevat Jumalasta.
Tiesitkö sen? Monet puhuvat Jumalasta, -
mutta kun heille mainitsee Jeesuksen, heissä melkeinpä herää raivo.
Jos Jeesus on Jumalan Poika ja Jumalan kallein lahja meille, -
suhtautuminen Jeesukseen paljastaa, mitä ajattelet Jumalasta.
Jeesus sanoi: "Kukaan ei voi tulla Pojan tykö, ellei Isä vedä häntä."
Juuri Kristuksen vetovoima, -
etenkin sanoma ristillä kuolleesta Jeesuksesta, -
vetää syntisiä.
Jeesus sanoi: "Kun minut ylennetään [...] minä vedän kaikki tyköni."
Juuri Pyhä Henki tuo meidät ylipäätään Kristuksen tykö.
Kun niin käy, tapahtuu jotain ihmeellistä.
Jos saan sanoa, juuri se erottaa kristinuskon muista uskonnoista.
Rohkea väite. Jätän sen teille pohdittavaksi.
Kun jostakusta tulee kristitty, Jumala paitsi hyväksyy hänet sellaisenaan -
kokonaan, ehdoitta rakkaudessaan.
Lisäksi Hän siitä eteenpäin tekee työtä ihmisen elämässä -
ja antaa energiaa, -
mielenlaadun, -
voiman, vallan -
ja kyvyn -
rakastaa Häntä, elää Hänelle ja palvella Häntä.
Tämä on suurenmoinen opetus.
Älä edes yritä sitä omin voimin.
Kun Kristus on elämässäsi, -
et joudu tekemään sitä yksin. Hän kantaa iestä kanssasi.
Hän sinussa on elämä, joka sinusta heijastuu.
Anna hallintavalta Kristukselle. Istuta Hänet kuskinpaikalle.
Yksi suurista vaaroista -
minun asemassani toimiville -
minun iässäni -
on se, että minulla on paljon kokemusta.
Tiedän aika paljon asioita. En tiedä kaikkea ― pois ylimielisyys.
Mutta vuosien aikana kertyy oppia ja kokemusta.
Mutta en uskalla yhtä sekuntiakaan -
luottaa siihen, että pärjään kokemukseni avulla.
Tarvitsen Pyhältä Hengeltä jotain tuoretta.
Vaikka tämä viikko olisi aivan viime viikon kaltainen, -
tämän viikon energian ja voiman täytyy olla tuoretta.
En voi tarjoilla teille kuivaa kannikkaa.
Sen pitää olla vastapaistettua taivaasta.
Minun pitää riippua Pyhän Hengen varassa joka päivä ja hetki.
Monesti se on helppoa, sillä useimmiten olen neuvoton.
Mutta aina kun luotan omaan viisauteeni -
ja sanon Jumalalle, että pärjään kyllä ilman Häntä, se on katastrofi.
Siitä hetkestä eteenpäin, kun luovutimme itsemme Kristukselle, -
jokaisen päivän jokainen sekunti olemme täysin riippuvaisia Hänestä.
"Ilman minua ette voi mitään tehdä."
"Mutta kaikki minä voin Kristuksessa, joka minua vahvistaa."
Miten se alkaa?
Tämä energisoiva, aktivoiva voima -
tulee Jumalan rakkauden ymmärtämisestä.
Rakasta Jumalaa, elä Jumalalle, palvele Jumalaa.
Se vaikuttaa sinuun vain sillä mitalla, minkä Henki kulloinkin antaa.
Kaikki kaipaamme siitä muistutusta, mutta osan todella tarvitsee kuulla: -
Jumala rakastaa sinua.
Sen täytyy tulla, -
ei vain minun sanojeni tai sivun kirjainten kautta.
Se saattaa koskettaa älyllisesti mielen kautta.
Mutta kun ilmestys Jumalan rakkaudesta -
tulee elämääsi, se asettaa sinut kurssille -
kohti menestyvää, rikasta ja hedelmällistä kristillistä elämää.
Paavali rukoili efesolaisten puolesta: "että tuntisitte Jumalan rakkauden".
Sana "tuntea" tarkoittaa syvää, -
kokemuksellista, henkilökohtaista, suhteeseen perustuvaa tietoa.
Että tietäisitte, miten pitkä, leveä, syvä ja korkea -
on tämä rakkaus. Se ylittää tiedon.
Sitä ei siis voi analysoimalla saavuttaa.
Se tulee puntaroimalla Jumalan rakkautta.
Kun Pyhä Henki tekee siitä todellista elämässäsi -
ja vuodattaa elämääsi Jumalan rakkauden, -
kaikki muuttuu ikiajoiksi.
Niin paljon kuin tarvitsemmekin rakkautta, -
olemme taitavia vastustamaan sitä.
Tämä sukupolvi on rikkinäinen. Mielessäni on eräs henkilö.
Hän kysyi: "Puhut Jumalan rakkaudesta.
Raamattu opettaa Jumalasta, joka vihaa ja tuomitsee.
Isä ja äiti hylkäsivät minut. Koko yhteiskunta on hylännyt minut.
Nyt sanot, että Jumala hylkää minut."
"En, vaan että Hän rakastaa sinua." - "Aha. Mitä Hän haluaa minusta?"
En tiedä tilannettasi, mutta oletko ikinä tavannut ketään -
tai kuullut jostakusta, joka todella rakastaa sinua sellaisena kuin olet -
eikä yritä manipuloida sinua tai hyötyä sinusta.
Rapsuta selkääni, niin minä rapsutan sinun selkääsi. Ja päinvastoin.
Maailmassa on hyvin vähän vertailukohtia -
Jumalan rakkaudelle.
Yksi on äidinrakkaus.
Raamattu puhuu paljon isän rakkaudesta.
Ikävä kyllä yhteiskunnassamme isyys on pitkälti murentunut.
Se on yksi syistä, miksi yhteiskuntamme on niin rikkinäinen.
Siksi äidinrakkaus herättää monissa enemmän vastakaikua.
Äidit, rakastakaa edelleen, mutta isät myös.
Perhe on hyvin tärkeä.
Jumala haluaa kertoa meille, että Hän on Isämme.
Jumala on sukupuolijaottelun yläpuolella.
Hänestä mainitaan niin isällisiä kuin äidillisiäkin piirteitä.
Hänessä on hoivaava, hoitava puoli.
Jumala hoivaa sinua, -
niin kuin äiti rintalastaan.
Hänessä on myös isällinen puoli: aloitteellinen, voimakas.
Kaikilla kielikuvilla Jumala kertoo: Tahdon teidän tuntevan rakkauteni.
Kun tunnet Jumalan rakkauden, -
sinulle tapahtuu jotain.
Sisimpäsi paranee.
Luen teille jotain: Kun näen itseni Jumalan rakkauden valossa, -
alan ymmärtää olevani... Aloitan alusta uudelleen.
Puhun minä-muodossa, koska kirjoitan itsestäni.
Mutta se sopii myös sinuun. Omaksu tämä siis itsellesi.
Kun minä näen itseni Jumalan rakkauden valossa, -
alan ymmärtää olevani Hänen silmissään mittaamattoman arvokas.
Alan hyväksyä oman arvoni Jumalan kuvaksi luotuna.
Silloin se kuva alkaa korjaantua ennalleen minussa, -
kun opin rakastamaan Jumalaa ja ihmisiä -
niin kuin Hän ensin rakasti minua.
Kirjoitin sen ylös, jotta kaikki tulee oikein.
Tähän muutamaan riviin kiteytyy Raamatun koko sanoma.
Näettekö sen?
Tämä rakkaus siirtää keskipisteen pois meistä, ja opimme keskittymään -
täysin muihin. Ensin Jumalaan, sitten muihin.
Meistä tulee muihin keskittyneitä.
Teemme sen, koska olemme täysin turvassa Jumalan rakkaudessa.
Ja tiedämme, ettei Hänen rakkautensa ole vain meitä -
vaan myös muita varten.
Ja tietysti se kaikki riippuu Pyhän Hengen energiasta ja ilmestyksestä.
Energia Jumalan rakastamiseen ja Jumalalle elämiseen.
Kun päätämme luovuttaa itsemme Jumalalle, tuoda kunniaa Jumalalle, -
tehdä oikein, -
syynä on yksi ainoa asia.
Kutsun sitä Pyhän Hengen impulssiksi.
Raamatun sana on "johtaa", Pyhä Henki johtaa.
Tahdon teidän ymmärtävän sen impulssina. Meillä kaikilla on niitä.
Tarvitsemme sitä päivittäin.
Kun teemme sen, rakkaat ystävät, emme tee sitä -
itsellemme vaan toinen toisellemme.
Energia Jumalan rakastamiseen, Jumalalle elämiseen -
ja Jumalan palvelemiseen.
Ja tämä on tärkeää.
Palaan tähän myöhemmin. Olen nyt käynyt läpi puolet.
Se riittänee tältä päivältä.
Mutta mainitsen tästä vielä muutaman sanan.
Jumala ei tuo meitä luokseen vain, jotta näyttäisimme ulos päin hyvältä.
Hän ei tähtää kivojen, kilttien kristittyjen kasvattamiseen.
Hän on nostamassa hengellistä armeijaa.
Hän on nostamassa palvelijoiden armeijaa.
He palvelevat toisiaan, kaupunkia ja maata -
kaikilla hengellisillä lahjoilla, jotka omistamme.
Ja ajattele hengellisillä lahjoilla muutakin kuin kielilläpuhumista.
Ajattele kaikkea sitä, mihin Jumala antaa minulle kyvyn -
palvellakseni Jumalaa ja ihmisiä.
Eturivissä on edustettuna luultavasti koko hengellisten lahjojen kirjo.
Me kaikki tarvitsemme toinen toisemme armolahjoja.
Kun kokoonnumme, Pyhä Henki toimii, energisoi, -
ja varustaa meitä toinen toisemme kautta.
Sinä olet hyvä jossain. Minä jossain toisessa.
Saattaa olla, ettet ole kovin hyvä selittämään evankeliumia, -
mutta vierustoverisi voi olla siinä tosi hyvä.
Joku voi olla hyvä opinasioissa.
Toinen sanoo: "Jauhat aina opista. Naapurilta puuttuu ruokaa."
Meillä on erilaisia lahjoja. Kun olemme yhdessä, armolahjat toimivat.
Tarvitsemme toisiamme, rakennamme ja rohkaisemme toisiamme.
Meillä on varustus palvella Jumalaa Pyhän Hengen kautta.
Pyhän Hengen energia Jumalan rakastamiseen, Jumalalle elämiseen -
ja Jumalan palvelemiseen.
Tämän jumalallisen energian evankeliumi vapauttaa.
Suomennos: Marianne Tenetz